ตลท.แจ้งตลาดหุ้นซื้อขายเฉพาะภาคเช้า
ตลาดหลักทรัพย์ฯ แจ้งเปิดทำการซื้อขายเฉพาะภาคเช้าวันนี้
19 พ.ค. 2553

ตลาดหลักทรัพย์ฯ แจ้งเปิดทำการซื้อขายเฉพาะภาคเช้าวันนี้
นางภัทรียา เบญจพลชัย กรรมการ และผู้จัดการตลาดหลักทรัพย์แห่งประเทศไทย (ตลท.)  เปิดเผยว่า ในวันนี้ ตลาดหลักทรัพย์จะเปิดทำการซื้อขายเฉพาะในช่วงเช้า เวลา 10.00-12.30 น. และภาคบ่ายจะปิดทำการซื้อขาย เนื่องจากทางตลาดหลักทรัพย์ประเมินสถานการณ์แล้วว่าจะมีความรุนแรงจากมาตรการขอคืนพื้นที่ชุมนุมแยกราชประสงค์ ซึ่งอาจส่งผลให้พนักงานที่ส่งคำสั่งซื้อขายจะมีความยากลำบากในการเดินทาง อย่างไรก็ตาม วันนี้คงต้องติดตามสถานการณ์อย่างใกล้ชิด 
"ตลาดหลักทรัพย์ได้ประเมินสถานการณ์แล้วจะเปิดตลาดช่วงเช้า และภาคบ่ายจะไม่มีการดำเนินการ จากการประเมินว่า สถานการณ์มีความรุนแรง "นางภัทรียา กล่าว